Svein Bryn

Svein Bryn (født 1958) er en norsk journalist og programleder som har vært ansatt i NRK siden 1980. Han var nyhetsanker i Dagsrevyen en rekke år og har siden vært vaktsjef og drevet med undervisning av nye NRK-journalister.

Bryn startet sin journalistiske karriere i Østlendingen. Deretter flyttet han til New York for å jobbe i ukeavisa Nordisk Tidende.

I 1980 ble han ansatt i NRK Hedmark. I 1982 ble  han programleder i Dagsrevyen og senere vaktsjef for flere store prosjekter i NRK, blant annet valgnatt. I 2010 og i 2015 var han prosjektleder for omlegging av Dagsrevyen. Han var med på en ny omleggingprosess i 2024. Bryn underviser NRK-journalister i TV-reportasje, direkterapportering på TV og arbeidsledelse for nyhetsvaktsjefer.  

Da han var i begynnelsen av tenårene medvirket Bryn i noen roller i Radioteatret.Hartenstein, Tillman: Det usynlige tearet.Radioteatrets historie 1926-2001, Oslo 2001 Som 16- og 18-åring var han også fast bidragsyter i radioprogrammene Etter skoletid og Ungdommens radioavis.

Bryn gikk av med pensjon i 2025, etter 44 år i NRK.   

 Referanser 

Kategori:Norske journalister
Kategori:Norske TV-programledere
Kategori:NRK-journalister
Kategori:Programledere for NRK TV
Kategori:Personer fra Elverum kommune